recursal/SuperWikiNEXT-32B huggingface dataset:
O artigo 48 da Carta de Dereitos da Unión Europea consagra a presunción de inocencia.
A **presunción de inocencia** é un principio xurídico que se basea en que toda persoa é inocente ata que se demostre a súa culpabilidade. No caso de que o xuíz non estea seguro desta, e así o argumente na sentenza, deberá entón ditar un fallo absolutorio.

A presunción de inocencia é un dereito humano
---------------------------------------------

A presunción de inocencia é un dos dereitos humanos consagrados na Declaración Universal dos Dereitos Humanos e en tratados internacionais sobre dereitos humanos como, por exemplo, a Convención Americana sobre Dereitos Humanos ou Pacto de San José de Costa Rica.

> 
> 
> Toda persoa acusada de delito ten dereito a que se presuma a súa inocencia mentres non se probe a súa culpabilidade, conforme á lei e nun xuízo público no que se lle aseguren todas as garantías necesarias á súa defensa. Artigo 11 da Declaración Universal dos Dereitos Humanos
> 
> 

> 
> 
> *Garantías xudiciais* [...] Toda persoa inculpada de delito ten dereito a que se presuma a súa inocencia mentres non se estableza legalmente a súa culpabilidade [...]
> Artigo 8 da Convención Americana sobre Dereitos Humanos
>

Véxase tamén
------------

### Outros artigos

* Onus probandi
* In dubio pro reo
* Proba diabólica

---

|  |  |
| --- | --- |
| Este artigo tan só é un bosquexo |  *Este artigo sobre dereito é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q275462
* BNE: XX529952
* BRE: 3175645
* GND: 4186955-2
* JSTOR: presumption-of-innocence
* LCCN: sh85106576
* MAG: 2779878133

 |
O **Viaxes Amarelle FSF** é un club de fútbol sala feminino da cidade da Coruña, que milita na Primeira División.

Historia
--------

Foi fundado en 1997 en Santa Comba por Severino Amarelle, propietario dunha axencia de viaxes e persoa moi vencellada ao deporte do Xallas. Formou un equipo integramente feminino para participar na liga masculina de Santa Comba e tras e unha boa primeira tempada pasou a xogar en competicións femininas. Nos seguintes anos deuse forma aos equipos de base, mentres o primeiro equipo avanzaba da liga da Costa á liga provincial, conseguindo o ascenso á Liga Autonómica Galega en 2003, mesmo ano no que conquistaron a súa primeira Copa Galicia, con Ana Varela como adestradora.

Na tempada 2005/06, a posibilidade de que desaparecese o histórico Sal Lence da Coruña e as dificultades do Viaxes Amarelle para xogar nunha pista en condicións, levaron a que ambos clubs decidisen a súa fusión. O novo club continuou co nome do Viaxes Amarelle e con Severino Amarelle como presidente, pero pasou a xogar os seus partidos no Complexo Deportivo de San Diego da Coruña. Xogou na liga autonómica ata que na tempada 2009/10 disputou a primeira edición da Segunda División nacional. Na campaña 2011/12 conseguiu o título de liga, o que lle deu dereito a xogar a promoción de ascenso á Primeira División, onde as xogadoras laranxas tamén saíron triunfantes.

Na tempada 2012/13 o equipo debutou na máxima categoría do fútbol sala feminino, con José Carlos Martín "Chipi" como adestrador, e conseguiu a permanencia nas dúas primeiras campañas, ata que acabou descendendo na terceira. Pili Costa adestrou o conxunto coruñés durante os seguintes anos, conseguindo devolver o equipo á Primeira División en 2018, despois dunha promoción de ascenso contra o Almagro. A continuación Pili Costa decidiu deixar o club para emprender outros proxectos, sendo substituída por Jorge González Basanta, con quen o Amarelle viviu dous descensos a Segunda, seguidos por cadanseu ascenso a Primeira. Na súa quinta e última campaña á fronte do equipo, conseguiu finalmente permanecer en Primeira, ao rematar no 12ª posto da táboa.

Palmarés
--------

* **Segunda División (2):** 2011/12, 2019/20.
* **Copa Galicia (1):** 2003.
* **Copa Deputación da Coruña (2):** 2015 2016.

Notas
-----

1. ↑  "Sentido adiós en Santa Comba a Severino Amarelle". *La Voz de Galicia* (en castelán). 10 de setembro de 2021. Consultado o 9 de decembro de 2023.
2. ↑  "O noso club". *amarellefsf.com*. Consultado o 9 de decembro de 2023.
3. ↑  "El Viajes Amarelle sénior conquista la Copa Galicia de fútbol sala femenina". *La Voz de Galicia* (en castelán) (Carballo ed.). 21 de maio de 2003. p. 16.
4. ↑  "El Amarelle es de Primera". *DxT Campeón* (en castelán). 17 de xuño de 2018. Consultado o 9 de decembro de 2023.
5. ↑  "Jorge Basanta deixa o Viaxes Amarelle tras cinco anos na Primeira División". *Nós Diario*. 14 de xullo de 2023. Consultado o 9 de decembro de 2023.
Comparación entre largo internacional (en azul) e a vía estreita máis común (en vermello).
O **ferrocarril de vía estreita** é un tipo de transporte ferroviario cuxo largo de vía é inferior ao estándar do transporte ferroviario (1435 mm). Normalmente é utilizado para liñas de carácter secundario.

En España
---------

En España a lexislación define como ferrocarril de vía estreita a todas aquelas liñas de ferrocarril que o seu ancho de vía sexa inferior a 1674 mm. A rede principal, de ferrocarril aglutinada e explotada por Renfe usa un largo de 1668 mm (o chamado "largo ibérico") a excepción do tren de alta velocidade, que ao manter un ancho de vía internacional (adoptado pola maioría de países europeos), de 1435 mm, entraría dentro dos considerados legalmente como de "vía estreita".

Entre as diferentes liñas de ferrocarril que completan a rede de transporte ferroviario español, a maioría delas manteñen un largo de 1000 mm. Destacan os seguintes ferrocarrís:

* **Largo métrico (1000 mm)**

As liñas de Feve, dos FGC, a liña Llobregat-Anoia, FGV na Comunidade Valenciana, Serveis Ferroviaris de Mallorca e as liñas de Euskotren no País Vasco. Renfe explota unha liña de largo métrico entre Cercedilla e Los Cotos, pasando polo Porto de Navacerrada, como excepción dentro da rede.

* **Largo madrileño (1445 mm)**

É o utilizado polo Metro de Madrid nalgunhas liñas.

* **Largo internacional (1435 mm)**

O utilizado polas liñas do AVE, nalgunhas liñas do Metro de Madrid e na liña Barcelona-Vallès Occidental de FGC.

* **Largo de Sóller (914 mm)**

O utilizado no Ferrocarril de Sóller, que une Palma e Sóller, en Mallorca.

Véxase tamén
------------

### Outros artigos

* Largo ibérico
* Largo internacional

|  |  |
| --- | --- |
| Control de autoridades | 
* Wd: Q1112477
* BNCF: 44802
* GND: 4052798-0
* LCCN: sh85111170

 |
***Quest for Camelot*** é un videoxogo de acción e rol de 1998 desenvolvido e publicado por Titus Interactive con asistencia de Nintendo para a consola Game Boy Color. Está baseado no filme animado homónimo de Warner Bros. O xogo é compatible con Super Game Boy, Game Boy Printer e tamén pode ser xogado na Game Boy orixinal. Estaba prevista unha versión para Nintendo 64 mais foi descartada por mor da mala recadación do filme.

Modo de xogo
------------

*Quest for Camelot* é un videoxogo de acción e rol en terceira persoa e computación gráfica 2D. Presenta nove mundos e 60 niveis. Os obxectivos do xogo inclúe matar inimigos en cada área, buscar misións e completalas. Partes da historia cóntanse a través de presentacións de diapositivas como cinemáticas. O xogo admite o modo de aforro de batería e funciona coa Game Boy Printer.

Sinopse
-------

Kayley ten que rescatar á súa nai, así como a Excalibur, do malvado cabaleiro Ruber e ao longo do camiño derrotar aos inimigos, xefes e coñecer novos amigos. Como Kayley, o xogador ten que vingar a morte do seu pai e enfrontarse a Ruber, o malvado.

Desenvolvemento
---------------

*Quest for Camelot* foi desenvolvido e publicado por Titus Interactive e Nintendo. A comezos de 1997, Titus asinou un acordo de licenza con Warner Bros. para facer versións do xogo *Quest for Camelot* para Nintendo 64, PlayStation, Sega Saturn e Game Boy. O xogo estreouse o 16 de decembro de 1998.

Acollido
--------

| Recepción |
| --- |
|  |

O xogo tivo unha recepción negativa, xa que GameRankings deulle unha puntuación do 50%. Adam Cleveland de IGN resumiu o xogo como "malo". Describiu a súa mecánica central como "aburrida": camiñar entre puntos e buscar obxectos. Cleveland sinalou a reputación de Titus como de mala calidade, especialmente os xogos con contido licenciado. Criticou a música repetitiva, e dixo que a única parte decente do xogo era o uso da cor. Joe Ottoson de Allgame criticou como se necesitaban xoias coleccionables para salvar o progreso do xogo. Engadiu que o xogo era tedioso e os menús estaban mal deseñados.

Notas
-----

1. ↑  "Quest for Camelot 64 - IGN".
2. 1 2 3 4 5 6  Ottoson, Joe. "Quest for Camelot - Review". AllGame. Arquivado dende o orixinal o 2014-11-13. Consultado o 13 de decembro de 2014.
3. 1 2 3 4 5  Cleveland, Adam (25 de agosto de 1999). "Quest for Camelot". IGN. Consultado o 17 de marzo de 2014.
4. ↑  "Quest for Camelot - Game Boy Color". GameSpy. Consultado o 1 de febreiro de 2010.
5. ↑  "Inside Scoop". *GamePro* (IDG) (103): 20. abril de 1997.
6. 1 2  "Quest for Camelot for Game Boy Color". GameRankings. Arquivado dende o orixinal o 10 de xuño de 2011. Consultado o 24 de novembro de 2010.
7. ↑  "Quest for Camelot". *Nintendo Power* **115**: 126. decembro de 1998.

Véxase tamén
------------

### Ligazóns externas

* Ficha do videoxogo en MobyGames *(en inglés)*

|  |  |
| --- | --- |
| Control de autoridades | 
* Wd: Q7271470
* GameRankings: 367105
* IGDB: quest-for-camelot
* MobyGames: quest-for-camelot

 |
A **bandeira da Confederación Iroquesa** ou **Haudenosaunee** é a bandeira adoptada para representar as seis nacións de Haudenosaunee. O seu deseño componse dun fondo de cor púrpura con catro cadrados brancos e un piñeiro branco no centro.

Historia
--------

Na década de 1980, o equipo nacional masculino Iroquois Nationals de lacrosse precisaba unha bandeira para unha competición con Australia para representar a Haudenosaunee como entidade independente. Rick Hill, un artista escritor e educador tuscarora asociouse co equipo de lacrosse, e traballou xunto con Harold e Tim Johnson (pai e fillo mohawk de North Tonawanda, Nova York) para crear o deseño. Harold Johnson rexentaba unha tenda de camisetas en Niagara Falls, Nova York e o seu fillo Tim Johnson era estudante na Universidade de Buffalo. O borrador orixinal de Hill foi inspirado polo onondaga Oren Lyons e adaptado polos Johnson. O equipo de lacrosse aceptou o deseño e máis tarde converteuse nun símbolo para Haudenosaunee.

Simbolismo
----------

Cinto de Hiawatha.
O deseño da bandeira está baseado no cinto de Hiawatha, un símbolo que se remonta á unión orixinal das cinco tribos de Haudenosaunee. O cinto de wampum era un símbolo de unidade entre as cinco (e despois seis) tribos iroquesas durante centos de anos antes da súa adaptación para o seu uso como bandeira.

O violeta considérase a "cor dos iroqueses" xa que é a cor derivada das cunchas dos moluscos empregadas na elaboración do wampum. Os catro cadrados e a árbore representan cada unha das cinco nacións orixinais de Haudenosaunee. De esquerda a dereita son: os seneca, os cayuga, os onondaga (a árbore), os oneidas e os mohawk. A súa colocación na bandeira reflicte a súa localización xeográfica. A árbore de piñeiro branco orienal tamén representa a Árbore da paz dentro da nación onondaga, onde as cinco nacións se uniron para formar Haudenosaunee. Convenientemente, as agullas do piñeiro branco oriental están agrupadas en grupos de cinco.

Notas
-----

1. 1 2  "Hiawatha Belt". *Onondaga Nation* (en inglés). 2014-06-18. Consultado o 3 de marzo de 2021.
2. 1 2  Kirst, Sean (2016-09-23). "In Niagara-on-the-Lake, native flag born in Buffalo raised as sign of peace". *The Buffalo News* (en inglés). Arquivado dende o orixinal o 25 de xuño de 2021. Consultado o 3 de marzo de 2021.
3. 1 2  "Iroquois Confederacy (U.S. and Canada)". *www.crwflags.com*. Consultado o 2021-03-03.
4. 1 2 3  "Wampum & Wampum Belts". Ganondagan. Arquivado dende o orixinal o 21 de xullo de 2012. Consultado o 3 de marzo de 2021.

Véxase tamén
------------

### Outros artigos

* Pobos iroqueses

### Ligazóns externas

* 

* Bandeira da Confederación Iroquesa en Flags of the World *(en inglés)*
Coordenadas: 51°15′N 7°00′L﻿ / ﻿51.250, -7.000

Escudo do *Kreis* de Mettmann
O **Distrito de Mettmann** é un *Kreis* situado no centro do Land de Renania do Norte-Westfalia, Alemaña.

Limita cos *Kreis* de Ennepe-Ruhr, Rhein-Kreis Neuss, Rheinisch-Bergischer Kreis e está cerca das cidades de Colonia, Leverkusen, Wuppertal, Solingen, Düsseldorf, Duisburgo, Mülheim e Essen.

É o distrito rural máis densamente poboado de Alemaña. Está cerca do Aeroporto Internacional de Düsseldorf, ao noroeste, e tamén está preto do aeroporto de Colonia/Bonn.

Recibe o nome de Mettmann, a cidade sede do distrito.

Xeografía
---------

Cidades e municipios do *Kreis* de Mettmann
Sitiado a unha altitude media de 143 msnm, o distrito ocupa unha superficie de 407,09 km2.

A súa poboación (segundo o censo de 31 de decembro de 2020) era de 484 322 habitantes,

Historia
--------

No século XII a zona do distrito actual pasou a ser propiedade do condado Berg. Cando Napoleón ocupou a zona en 1792 converteuse nun cantón do distrito de Düsseldorf.

Despois do Congreso de Viena, a zona pasou a Prusia en 1816 como parte da provincia de Westfalia, e creouse o primeiro distrito de Mettmann. Este distrito fusionouse desde 1820 até 1861 co distrito de Elberfeld, que entón se converteu nunha cidade por dereito propio, e agora forma parte de Wuppertal. En 1877 a sede administrativa foi trasladada a Vohwinkel.

En 1929 parte da área foi cedida a Wuppertal, e o distrito fusionouse co distrito de Düsseldorf (*Landkreis*, excluíndo a propia cidade), para formar o distrito de Düsseldorf-Mettmann, con sede administrativa en Düsseldorf.

En 1952 a sede volveu ser Mettmann, e despois da última reorganización administrativa de 1975-1976 o distrito volveu ao nome antigo. As cidades Langenfeld e Monheim foron incluídas no distrito entón, mentres que Kettwig pasou a formar parte da cidade de Essen.

Cidades e municipios
--------------------


|  |  |
| --- | --- |
| 1. Erkrath
2. Haan
3. Heiligenhaus
4. Hilden
5. Langenfeld
 | 6. Mettmann
7. Monheim am Rhein
8. Ratingen
9. Velbert
10. Wülfrath
 |

Notas
-----

1. ↑  Landesbetrieb Information und Technik NRW *(en alemán)*. Consultado o 25 de agosto de 2022.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Distrito de Mettmann*** |

|  |  |
| --- | --- |
| Control de autoridades | 
* Wd: Q6257
* WorldCat
* VIAF: 242078845
* GeoNames: 3247430
* GND: 4039025-1
* OSM: 62423

 |
Coordenadas: 7°21′35″S 25°40′42″L﻿ / ﻿-7.35972, -25.67833

Para outras páxinas con títulos homónimos véxase: Luba.
Grandes Estados da África precolonial (1585-1889)
O **Imperio luba** foi un Estado fundado pola etnia luba en África, no que hoxe é o sur da República Democrática do Congo e o nordeste de Zambia. 

No século XVIII, data de contacto cos primeiros colonos europeos, o Imperio luba era en realidade unha serie de estados de tamaño pequeno ou mediano que evolucionaran desde unha primitiva cultura upemba do século III. 

A finais do século XVIII os reinos lubas uníronse baixo un poder central moito máis poderoso, cuo máximo mandatario era o *mwata* ou *mulopwe*, por motivos fundamentalmente económicos e de forma pacífica, configurándose como imperio comercial.

Durante o reinado de Ilunga Kalala (*ca.* 1840-1870) o imperio viviu a súa época de maior esplendor comercial. 

A finais do século XIX produciuse unha guerra civil a causa dunha crise dinástica e dunha serie de presións estranxeiras que o fixeron desaparecer.

Véxase tamén
------------

### Bibliografía

* Reefe, Thomas Q. (1981): *The rainbow and the kings: a history of the Luba Empire to 1891*. Berkeley: University of California Press. ISBN 978-0-5200-4140-0.

---

|  |  |
| --- | --- |
|  |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---


|  |  |
| --- | --- |
| Control de autoridades | 
* Wd: Q1768252
* TGN: 8698214

 |
Póster do matutino *Dada* en xaneiro de 1923.
Unha **revista literaria** é unha publicación periódica e específica do ámbito literario (narrativa, poesía, crítica literaria e outros). Serve como plataforma para a publicación de textos que talvez nun segundo termo poidas ser publicados nun volume de seu. Estas revistas son así mesmo unha das principais vías de difusión para crítica literaria. Nos séculos XIX e XX representaron un modo de busca e experimentación para modalidades artísticas como o debuxo ou, máis claramente, a literatura. As diversas revistas de corte surrealista desempeñaron, por exemplo, un papel fundamental nas artes europeas e americanas na década de 1920. Aínda hoxe, é habitual que estas revistas garden un espazo importante á experimentación.

Véxase tamén
------------

### Bibliografía

* *Les revues littéraires au XXe siècle*, textos recompilados por Bruno Curatolo e Jacques Poirier (2003), Éditions Universitaires de Dijon.
* *Panorama des revues littéraires sous l'Occupation*, Olivier Cariguel, Éditions IMEC (2007).

### Outros artigos

* Teoría literaria

### Ligazóns externas

* Revues-litteraires.com Arquivado 04 de abril de 2011 en Wayback Machine. Bibliografía sobre revistas literarias francófonas. *(en francés)*

|  |  |
| --- | --- |
| Control de autoridades | 
* Wd: Q1368848
* EBID: ID
* GND: 4035949-9
* JSTOR: little-magazines
* LCCN: sh85077532
* MAG: 112113923
* NKC: ph122407

 |
Para outras páxinas con títulos homónimos véxase: Aquila (homónimos).

**L'Aquila** é a cidade capital dos Abruzos, rexión no centro de Italia, cunha poboación de 73.150 habitantes, e capital da provincia de L'Aquila. Aínda que está a menos de dúas horas con coche desde Roma, a cidade (rodeada de muros medievais) aínda non se viu influenciada polo turismo. L'Aquila alberga moitas industrias electrónicas.

Na madrugada do 6 de abril de 2009 foi o epicentro dun terremoto de 6,3 grados na escala de magnitude de momento, que provocou a morte de 294 persoas e deixou feridos a máis de 1.500 en toda a rexión dos Abruzos.

En xullo de 2009 a localidade acolleu o 35º Cumio do G8.

Fraccións
---------

Aquilio, Aragno, Arischia, Assergi, Bagno, Bazzano, Camarda, Cansatessa, Casaline, Cermone, Cese, Civita di Bagno, Colle di Preturo, Colle di Sassa, Colle Roio - Poggio di Roio, Collebrincioni, Collefracido, Coppito, Filetto, Foce, Forcelle, Fossa, Genzano, Gignano, Monticchio, Onna, Paganica, Pagliare di Sassa, Pescomaggiore, Palombaia, Pettino, Pianola, Pile, Pizzutillo, Poggio Picenze, Poggio Roio, Poggio Santa Maria, Pozza di Preturo, Pratelle, Preturo, Ripa, Roio Piano - Poggio di Roio, San Demetrio Ne'Vestini, San Giacomo alto, San Giuliano, San Gregorio, San Leonardo, San Marco Di Preturo, San Martino di Sassa,san pio delle camere, Santa Rufina, Sant'Angelo, Sant'Elia, Santi, San Vittorino, Santi, Sassa, Tempera, Torretta, Valle Pretara, Vallesindola, Vasche.

Demografía
----------

Lugares de interese
-------------------

Algúns lugares de interese son: A Rocca, un forte español do século XVI; construído baixo a dirección do enxeñeiro valenciano Pedro Luis Escrivá, a basílica románica de Santa María de Collemaggio (onde foi coroado e soterrado o Papa Celestino V); a basílica de San Bernardino; e a Fontana medieval dos 99 chorros (aínda non se sabe de onde provén a auga) que conmemora aos 99 pobos que se di que estableceron a cidade. A Fontana Luminosa é outro lugar de interese, unha escultura de dúas mulleres sostendo varios floreiros, feita durante os anos 30.

Nos arredores da cidade hai ruínas romanas (Amiternum), antigos mosteiros, e numerosos castelos. O máis coñecido deles é o de Rocca Calascio, que é o castelo máis alto de Italia e un dos máis altos de Europa. Tamén hai pistas de esquí no Gran Sasso d'Italia, o maior dos Apeninos.

Notas
-----

1. ↑  L'Aquila y Sant'Elmo
2. ↑  Un 'prodigio tecnológico' a cargo de un ingeniero valenciano

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***L'Aquila*** |

### Ligazóns externas

* Páxina oficial *(en italiano)*

|  |  |
| --- | --- |
| Control de autoridades | 
* Wd: Q3476
* WorldCat
* VIAF: 123156197
* BLBNB: 000070854
* BNE: XX459325
* BNF: 11992924p
* BRE: 2641686
* EBID: ID
* GEC: 0004595
* GeoNames: 6541999
* GND: 4099061-8
* Google Maps: 5732692740326498189
* ICCU: SBLV094102
* LCCN: n80113659
* MusicBrainz: ID
* NKC: ge763502
* NLG: 305968
* OSM: 41842
* SUDOC: 028007034
* TGN: 7004067
* Treccani: l-aquila

 |
**Anagni** é unha comuna da provincia de Frosinone, no Lacio, Italia. Famosa polas súas conexións co papado. Ten 19.334 habitantes.  

Os restos arqueolóxicos máis antigos datan do séculoVII a.C. ), entra en contacto con Roma na época de Lucius Tarquinius Superbus, foron aliados ata que Roma atacou Anagni (306 a.C.) e disolveu a Confederatio Hernicae, unha federación cos Hernici, dos que Anagni era o centro espiritual.  

Durante o Imperio Romano os emperadores pasaban o verán na vila, e a partir do século XII os papas seguiron o seu exemplo.  

Varios papas da familia Conti, naceron aquí (Inocencio III, Gregorio IX, Alexandre IV, Bonifacio VIII).
En 1160 Alexandre III excomungou solemnemente ao emperador Frederico Barbarroxa na vila.
En 1303 os enviados do rei de Francia, Filipe o Fermoso, humillaron ao papa Bonifacio VIII.

Galería de imaxes
-----------------

* 
* 
* 
*

Véxase tamén
------------

### Ligazóns externas

* Web oficial do concello (en italiano)

|  |  |
| --- | --- |
| Control de autoridades | 
* Wd: Q116404
* WorldCat
* VIAF: 157176213
* DARE: 16772
* EBID: ID
* GEC: 0003723
* GeoNames: 6540534
* GND: 4079762-4
* MusicBrainz: ID
* NKC: ge1035178
* OSM: 41475
* TGN: 7006676

 |
Coordenadas: 41°16′N 13°37′L﻿ / ﻿41.267, -13.617
**Formia** é un concello da costa tirrena italiana da rexión do Lacio, provincia de Latina, con arredor de 35 758 habitantes. Esténdese por unha área de 73 km², cunha densidade de poboación de 490 hab./km². Linda cos concellos de Esperia, Gaeta, Itri, Minturno e Spigno Saturnia.

Historia
--------

Torre octogonal de Castellone.
Formia foi fundada polos Laconi e baixo o nome grego de Ὁρμίαι (*hormiai*), despois en latín *Ormiae*. Xa na época da república romana pasou a ser chamada *Formiae*.

Marcus Tullius Cicero foi asasinado na Vía Appia na periferia da vila no ano 43 a.C. e a súa tumba aínda é recoñecible. Na vila naceu o santo Erasmo de Formia, mártir, finado sobre o ano 303 durante as persecucións de Diocleciano.

Logo da caída do Imperio Romano de Occidente, Formia foi saqueada polos bárbaros e a poboación dispersouse en dous burgos, baixo o dominio de Gaeta. Carlos II de Anjou construíu un castelo na barriada costeira, Mola di Gaeta. O outro barrio, Castellone, ten un castelo erixido a mediados do século XIV por Onorato I Caetani, conde de Fondi.

Os dous barrios reconstituíronse como concello común outra vez en 1863, baixo o nome de Formia. A vila sufriu fortes danos en 1943 e 1944 por mor dos bombardeos e a Batalla de Anzio.

|  |  |
| --- | --- |
| Control de autoridades | 
* Wd: Q128086
* WorldCat
* VIAF: 137202868
* DARE: 16716
* EBID: ID
* GEC: 0027702
* GeoNames: 6540530
* GND: 4086517-4
* LCCN: n80049594
* MusicBrainz: ID
* OSM: 41192
* TGN: 7006711

 |
| An Tiaracht |
| --- |
|  |
| An Tiaracht vista dende Inis Tuaisceart. |
|  |
| Datos |
| País | Irlanda Irlanda |
| Localización | Océano Atlántico |
| Arquipélago | Illas Blasket |
| Poboación | 0 hab. |
| Coordenadas | 52°4.32′N 10°39.40′O﻿ / ﻿52.07200, -10.65667 |
| Maior Altura | 200 msnm. |
|  |
| Localización |
|  |
|

**An Tiaracht** (ás veces tamén coñecida como **Tearaght** ou **Inishtearaght** na súa forma inglesa), é unha das illas que forman o arquipélago irlandés das Illas Blasket, no condado de Kerry. É a máis occidental de todas elas e, de feito, é tamén o punto máis occidental de Irlanda e as Illas Británicas, salvando algunhas pequenas formacións rochosas que sobresaen por riba da superficie do mar.

A súa maior altura é de 200 msnm e ten unha lonxitude dun quilómetro de leste a oeste e cincocentos metros de norte a sur.

Ó igual que as outras illas do arquipélago, An Tiaracht posúe unha importante poboación de aves mariñas, entre as que destacan o paíño europeo e a pardela furabuchos. Tamén se poder atopar o paíño gallado, aínda que non se sabe se cría na illa ou non. Por outra banda, as poboacións de álcidos oscilaron bastante, aínda que os rexistros iniciais destas aves non sempre son fiábeis.

En 1870 construíse un faro que foi automatizado no ano 1988.

| * v
* c
* e
Illas Blasket |
| --- |
| Illas | Beiginis ·  Illa de Gran Blasket ·  Inis na Bró ·  Inis Tuaisceart ·  Inis Mhic Uileáin ·  An Tiaracht |
| Xente | Tomás Ó Criomhthain ·  Muiris Ó Súilleabháin ·  Peig Sayers |
| Lista de illas de Irlanda |

|  |  |
| --- | --- |
| Control de autoridades | 
* Wd: Q2662514
* GeoNames: 2961252

 |
**Kanzaki-shi - 神埼市**  
| 

|  |
| --- |
|  |
|  |

 |
| Mapa |
|  |
| Localización de Kanzaki na prefectura de Saga. |
|  |
| Localización da prefectura de Saga no Xapón. |
| Información |
| País |  Xapón |
| Illa | Kyūshū |
| Rexión | Kyūshū |
| Prefectura | Prefectura de Saga |
| Superficie | 125,01 km² |
| Poboación | 33.222 (2009) |
| Densidade | 266 hab./km² |
| Alcalde |  |

**Kanzaki** (神埼市, かんざきし, *Kanzaki-shi*) é un concello xaponés da prefectura de Saga. Está situado ó norte da rexión de Kyūshū e ó leste da prefectura, na illa homónima. A súa superficie é de 125,01 km², a poboación é de 33.222 habitantes (2009) e ten unha densidade de poboación de 266 hab./km².

O concello de Kanzaki limita pola terra cos concellos de Saga, Yoshinogari, Miyaki (da prefectura de Saga); Fukuoka, Kurume e Ōkawa (da prefectura de Fukuoka).

Historia
--------

A cidade de Kanzaki foi fundada pola fusión de 2 concellos de vilas (*Kanzaki-machi* e *Chiyoda-cho*u) e o concello da aldea *Sefuri-mura* (do distrito de Kanzaki) no ano 2006.

Véxase tamén
------------

### Ligazóns externas

* Sitio oficial da cidade de Kanzaki *(en xaponés)*

|  |  |
| --- | --- |
| Control de autoridades | 
* Wd: Q990392
* GeoNames: 1860095
* GeoNLP: JeNnKC
* MusicBrainz: ID
* OpenCorporates: 5000020412104

 |
| **Cúige Connachta** - **Connacht** |
| --- |
| 

|  |
| --- |
| Bandeira de Connacht |

 |
| Superficie | 17,713.18 km² |
| Poboación (aprox) | 464,296 |
| Situación |
|  |
| Condados |
| 1. Galway
2. Galway (city)
3. Leitrim
4. Mayo
5. Roscommon
6. Sligo
 |

**Connacht** (en inglés) ou **Connachta** (en irlandés), "(terra dos) descendentes de Conn", é a provincia occidental de Irlanda, que comprende os condados de Galway, Leitrim, Mayo, Roscommon e Sligo. En irlandés á provincia chámaselle a miúdo **Cúige Chonnacht**. Os seus centros urbanos principais son Galway no sur, e Sligo no norte. Ten unha poboación de 503.083 habitantes, a máis pequena das catro provincias irlandesas.

O irlandés fálase nas áreas *Gaeltacht* do oeste de Mhaigh Eo e o oeste de Gaillimhe, sendo a máis grande Connemara.

O pico máis alto é o Mweelrea (814 metros), en Mhaigh Eo. A súa illa máis grande é Achill, a máis grande de Irlanda. O lago máis grande é Lough Corrib.

A República de Connaught tivo unha breve existencia en 1798 co apoio militar de Francia.

A cidade máis grande de Connacht é Galway, cunha poboación de 71.983 habitantes (2006).

Véxase tamén
------------

|  |  |
| --- | --- |
|  | A Galipedia ten un portal sobre: ***Irlanda*** |

### Outros artigos

* Duque de Connaught e Strathearn.
* Reinos da antiga Irlanda.
* Reis de Connacht.
* Connacht Rugby.
* Provincias de Irlanda.
* Medb (Medhbh, Maeve), Raíña de Connacht.

| * v
* c
* e
Provincias de Irlanda |
| --- |
| 
* Leinster
* Munster
* Connacht
* Ulster

 |


| * v
* c
* e
Condados de Irlanda |
| --- |
|  Connacht | 
* Galway
* Leitrim
* Mayo
* Roscommon
* Sligo

 |
|  Leinster | 
* Carlow
* Dublín
* Kildare
* Kilkenny
* Laois
* Longford
* Louth
* Meath
* Offaly
* Westmeath
* Wexford
* Wicklow

 |
|  Munster | 
* Cork
* Clare
* Kerry
* Limerick
* Tipperary
* Waterford

 |
|  Ulster | 
* Antrim
* Armagh
* Cavan
* Donegal
* Down
* Fermanagh
* Londonderry
* Monaghan
* Tyrone

 |

|  |  |
| --- | --- |
| Control de autoridades | 
* Wd: Q164421
* WorldCat
* VIAF: 129091956
* BRE: 2090682
* GEC: 0019386
* GeoNames: 7521313
* GND: 4755231-1
* LCCN: n86119243
* MusicBrainz: ID
* NKC: ge317706
* OSM: 278721

 |
Coordenadas: 52°45′32″N 9°54′26″L﻿ / ﻿52.758899, 9.907099

Fosa común.
**Bergen-Belsen** foi un campo de concentración nazi, tamén chamado **Stalag 311**, situado preto de Celle (Hannover), no estado da Baixa Saxonia en Alemaña. O nome de Bergen-Belsen deuselle pola próxima vila de Belsen, que logo da segunda guerra mundial mudou o seu nome polo de Hohne.

Historia
--------

Posto en funcionamento no ano 1940, ao comezo Bergen-Belsen foi un campo de prisioneiros belgas e franceses baixo o mando da Wehrmacht. En 1941 levaron alí 20000 prisioneiros rusos. En 1943 por decisión de Heinrich Himmler foi requisado polas SS e transformado nun campo de exterminio ao levar alí 10 000 xudeus coa intención de seren cambiados por prisioneiros de guerra alemáns.[]

Dende 1944 ata a súa liberación en 1945, as condicións de vida no campo empeoraron terriblemente, a decisión de levar alí prisioneiros enfermos doutros campos marcou o destino dos prisioneiros de Bergen-Belsen, durante ese período de tempo sucedéronse varias epidemias que acabaron coa vida de milleiros de prisioneiros. O nomeamento de Josef Kramer (procedente de Auschwitz) como comandante do campo o 2 de setembro de 1944 empeorou aínda máis as cousas. Kramer introduciu novas medidas para aumenta-lo sufrimento dos prisioneiros: eliminou os vestixios de autoadministración xudía, privou os prisioneiros de comida durante varios días e retirou aos prisioneiros de intercambio dos seus últimos privilexios. A ración de comida foi reducida a unha cunca de sopa e a unha rabada de pan. A terrible fame deu lugar a varios casos de canibalismo.

Prisioneiros de Bergen-Belsen, exhaustos, sacando mortos do cuartel para enterralos.
### Liberación

O 15 de abril de 1945 tropas británicas liberaron o campo tras un alto o fogo acordado polas dúas partes que non desexaban que as enfermidades se espallaran. As SS tentaron borra-las probas dos seus crimes, obrigando aos prisioneiros a enterra-los cadáveres nas fosas comúns antes de que chegaran os aliados. Pero aínda así, cando os británicos entraron atoparon uns 10 000 cadáveres aínda sen enterrar. As SS foron obrigadas a enterralos. Foron necesarios bulldozers para arrastrar os corpos ata as fosas e impedir máis epidemias.

A xente que vivía preto afirmou non saber nada do que se facía no campo e foi levada dentro para que foran testemuñas do que os nazis chamaban a Solución final.

A evacuación do campo comezou o 24 de abril pero ata mediados de maio non foi posible terminala. Trala evacuación Bergen-Belsen foi incendiado.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Bergen-Belsen Modificar a ligazón no Wikidata*** |

### Outros artigos

* Anne Frank

### Ligazóns externas

* Bergen-Belsen Memorial

|  |  |
| --- | --- |
| Control de autoridades | 
* Wd: Q7332
* WorldCat
* VIAF: 157411022
* BNF: 11959612q
* BRE: 1859386
* EBID: ID
* FAST: 723559
* GeoNames: 3206558
* GND: 4005631-4
* ISNI: 0000 0001 2370 0120
* LCCN: no96065702
* NKC: kn20100726006
* SELIBR: 227644
* SUDOC: 02758836X
* TGN: 7005318

 |
Coordenadas: 42°28′41″N 7°59′03″O﻿ / ﻿42.47797, -7.98403

O **campo do Lodairo** é un campo de fútbol situado na rúa do Lodairo da localidade de Cea, San Cristovo de Cea. É utilizado no seu uso como local polo CD Cea, o Veteranos Cea, o Bar Breixo e o Ourense Veteranos. Tamén foi utilizado como local polas desaparecidas categorías inferiores do CD Cea e polo S.D. Piñor que agora xoga no Outeiro Grande de Maside.

Historia
--------

### Construción

Este campo construíuse no ano 1966 para o uso do creado tamén nese ano CD Cea. Daquela o campo era un terreo de xogo de terra sen butacas na bancada e cunha tapadeira para que non chovera enriba das persoas que vían o fútbol.

### Era dourada

Na era dourada do CD Cea o campo seguiu albergando coma sempre ao Club Deportivo Cea e tamén ás desaparecidas categorías inferiores do CD Cea. Nesa era O Lodairo acolleu un triunfo do conxunto panadeiro xuvenil na Copa Deputación e unha liga de 3ª Autonómica, unha de 1ª Autonómica e unha Copa Deputación de categoría absoluta.

### Remodelación

No ano 2012 o alcalde de Cea decidiu remodelar o campo do Lodairo. Esta remodelación custou case medio millón de euros. Este diñeiro usouse para cambiar a terra pola actual herba artificial, construír uns novos vestiarios e poñer asentos á tribuna do campo. No tempo que se reconstruíu o campo, o CD Cea xogou os seus partidos como local no Campo da Uceira.

### Dende a remodelación

Dende a remodelación, o Club Deportivo Cea continúa xogando como local no Lodairo. Coa creación do Cea Veteranos este equipo tamén xoga neste lugar xunto cos tamén veteranos: Bar Breixo e Ourense Veteranos.

Campo
-----

O Campo do Lodairo é un vello campo remodelado no 2012. É un campo de fútbol 11 tamén con liñas de fútbol 7 e 8 dunha superficie de herba artificial. As distancias do campo son 100 metros de longo por 60 metros de ancho. Na tribuna hai 456 chanzos.

Equipos
-------

No campo do Lodairo de Cea xogan o CD Cea de Segunda Autonómica de Galicia e os veteráns: o Veteranos Cea, o Bar Breixo e o Ourense Veteranos.

Véxase tamén
------------

* CD Cea

### Ligazóns externas

* Páxina do CD Cea
Para outras páxinas con títulos homónimos véxase: Baranya.

**Baranya** (Croata: *Baranja*, Serbio: *Baranja* ou *Барања*, Alemán: *Branau*) é o nome dun condado administrativo (megye) húngaro situado na rexión de Baranya e tamén no antigo Reino de Hungría.

O condado de Baranya sitúase no sur de Hungría, na fronteira con Croacia. O río Drava limita a súa fronteira sur, namentres que o Danubio limita a súa fronteira leste. O condado fai fronteira cos condados húngaros de Somogy, Tolna e Bács-Kiskun. A capital do condado de Baranya é Pécs.

Estrutura rexional
------------------

A capital do condado é unha das cinco maiores de Hungría (e a terceira aglomeración do país).
A metade da poboación do condado vive na capital ou preto dela, namentres que o 22% da poboación vive en vilas con menos de 1000 habitantes.

### Cidade con dereitos de condado

* Pécs

### Vilas principais

Hosszúhetény dende o aire
(ordenadas por poboación segundo o censo do 2001)

* Komló (27.462)
* Mohács (19.085)
* Szigetvár (11.492)
* Siklós (10.384)
* Szentlőrinc (7.265)
* Pécsvárad (4.104)
* Bóly (3.715)
* Sásd (3.570)
* Harkány (3.519)
* Sellye (3.248)
* Villány (2.793)

| * v
* c
* e
Condados de Hungría |
| --- |
| Condados | 
* Bács-Kiskun
* Baranya
* Békés
* Borsod-Abaúj-Zemplén
* Csongrád
* Fejér
* Győr-Moson-Sopron
* Hajdú-Bihar
* Heves
* Jász-Nagykun-Szolnok
* Komárom-Esztergom
* Nógrád
* Pest
* Somogy
* Szabolcs-Szatmár-Bereg
* Tolna
* Vas
* Veszprém
* Zala

 |  |
| Condados urbanos | 
* Békéscsaba
* Debrecen
* Dunaújváros
* Eger
* Érd
* Győr
* Hódmezővásárhely
* Kaposvár
* Kecskemét
* Miskolc
* Nagykanizsa
* Nyíregyháza
* Pécs
* Salgótarján
* Sopron
* Szeged
* Szekszárd
* Székesfehérvár
* Szolnok
* Szombathely
* Tatabánya
* Veszprém
* Zalaegerszeg

 |
| Capital | 
* Budapest

 |
| Xeografía de Hungría |

|  |  |
| --- | --- |
| Control de autoridades | 
* Wd: Q186195
* BNF: 12345077k
* EBID: ID
* GeoNames: 3055399
* GND: 4086363-3
* MusicBrainz: ID
* NKC: ge150575
* OSM: 22234
* TGN: 7006349

 |
Escudo de armas

**Condado de Békés** (Húngaro: *Békés megye*; Romanés: *judeţul Bichiş*; Eslovaco: *Békešská župa*) é un condado administrativo (*megye*) situado no sueste de Hungría, na fronteira con Romanía. O condado fai fronteira cos condados húngaros de Csongrád, Jász-Nagykun-Szolnok e Hajdú-Bihar. A capital do condado de Békés é Békéscsaba. O condado forma parte da eurorexión Danube-Kris-Mures-Tisa.

Xeografía
---------

Békés está situado na gran chaira húngara. O condado ten unhas precipitacións medias anuais de 645 mm/ano. Un quinto das reservas húngaras de gas atópanse no condado. O río Körös/Criş é o maior río que atravesa o condado.

Demografía
----------

O condado ten unha poboación de 392.000 habitantes (2001). Máis do 60 % da poboación vive en vilas. Despois da maioría húngara , as minorías maiores son os eslovacos (7.000), os xitanos (5.000), os romaneses (4.000), os alemáns (1.500) e os serbios (400).

Estrutura rexional
------------------

A estrutura rexional do condado de Békés é típica da gran chaira húngara: o condado posúe poucas vilas pero as que ten, teñen unha destacable poboación. O 70% da poboación vive en vilas e cidades, o 17% viven na capital do condado.

### Cidade con dereitos de condado

Fotografía aérea de Békéscsaba
Békéscsaba

### Vilas principais

(ordenadas por poboación, segundo o censo do 2001)

|  |  |  |
| --- | --- | --- |
| Gyula (32.967) |  | Vésztő (7.656) |
| Orosháza (32.052) |  | Mezőkovácsháza (7.026) |
| Békés (21.657) |  | Battonya (6.747) |
| Szarvas (18.563) |  | Tótkomlós (6.638) |
| Gyomaendrőd (15.523) |  | Füzesgyarmat (6.565) |
| Mezőberény (11.551) |  | Mezőhegyes (6.355) |
| Sarkad (10.959) |  | Csorvás (5.765) |
| Szeghalom (10.201) |  | Elek (5.583) |
| Dévaványa (8.986) |  |  |
|

| * v
* c
* e
Condados de Hungría |
| --- |
| Condados | 
* Bács-Kiskun
* Baranya
* Békés
* Borsod-Abaúj-Zemplén
* Csongrád
* Fejér
* Győr-Moson-Sopron
* Hajdú-Bihar
* Heves
* Jász-Nagykun-Szolnok
* Komárom-Esztergom
* Nógrád
* Pest
* Somogy
* Szabolcs-Szatmár-Bereg
* Tolna
* Vas
* Veszprém
* Zala

 |  |
| Condados urbanos | 
* Békéscsaba
* Debrecen
* Dunaújváros
* Eger
* Érd
* Győr
* Hódmezővásárhely
* Kaposvár
* Kecskemét
* Miskolc
* Nagykanizsa
* Nyíregyháza
* Pécs
* Salgótarján
* Sopron
* Szeged
* Szekszárd
* Székesfehérvár
* Szolnok
* Szombathely
* Tatabánya
* Veszprém
* Zalaegerszeg

 |
| Capital | 
* Budapest

 |
| Xeografía de Hungría |

|  |  |
| --- | --- |
| Control de autoridades | 
* Wd: Q191616
* BNF: 119717710
* EBID: ID
* GeoNames: 722433
* GND: 4005379-9
* MusicBrainz: ID
* NKC: ge709148
* OSM: 22266
* TGN: 1000341

 |
Gregorio I: Antifonario de Sanct GallenO **canto gregoriano** é un tipo de música vocal monódica, sen instrumentos, para ser cantada durante a celebración da liturxia na Igrexa Católica Latina.

Historia e características
--------------------------

Formouse a partir de estilos moi heteroxéneos, de procedencia principalmente oriental, sobre todo de Bizancio e Siria, durante a época que seguiu á caída do Imperio Romano. A primeira compilación procede do papa Gregorio Magno, do cal lle vén o nome, aínda que a historiografía moderna puxo en dúbida esta orixe, atrasándoa ata a época carolinxia, e considerando este canto unha síntese entre o canto romano e o canto gálico.

A intención do canto gregoriano non era artística, senón tan só relixiosa: ennobrecer a palabra de Deus, polo que se prescindía de instrumentos musicais. A música sacra tiña que ser simple para que puidese ser cantada por todos, fluída para non estorbar o texto, e sobria para non desmerecer a súa función.

O canto gregoriano nunca poderá ser entendido sen o texto, que ten primacía sobre a melodía e é o que lle dá sentido. Por iso, ao interpretalo, os cantores deben comprender ben o sentido do texto, evitando sempre calquera impostación de voz que supoña que destaque o intérprete.

Unha gran parte da liturxia podía ser cantada, e iso imposibilitaba que puidese ser memorizada, polo que a Igrexa procurou rexistrar o repertorio de cantos por escrito, para o que houbo de perfeccionar os sistemas de notación musical coñecidos ata o de entón. Ata o século XI non se regularizou a notación sobre unha pauta de varias liñas e o uso da clave.

Véxase tamén
------------

### Outros artigos

* Canto chan
* Gregorio Magno

---

|  |  |
| --- | --- |
|  |  *Este artigo sobre música é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q26473
* AAT: 300265207
* BNCF: 1868
* BNE: XX526028
* BNF: 13318328f
* BRE: 3591635
* EBID: ID
* FAST: 1726631
* GND: 4021952-5
* HDS: 011518
* JSTOR: gregorian-chants
* WorldCat
* LCCN: n83725797
* NDL: 00562582
* NKC: fd994969

 |
Península de Creuddyn
 Salas electorais en Creuddyn (comunidade de Llandudno destacada)
**Península de Creuddyn** ( galés: *Y Creuddyn* ) é o termo xeográfico para unha pequena península no municipio do condado de Conwy en Gales. Inclúe Llandudno, Rhos-on-Sea, Deganwy, Penrhyn Bay e Llandudno Junction. A poboación total da península é de 38.952 habitantes.[] Limita aproximadamente co mar de Irlanda, o río Conwy, a baía de Conwy e a autoestrada A55.

O Gran Orme atópase ao final da península, e preto está o Pequeno Orme. Hai varios outeiros de pedra calcaria duns 100 metros de altura, incluíndo Bryn Euryn, Bryn Pydew, Mynydd Pant, Coed Gaer, Bryniau e o castelo de Deganwy. O Gran Orme alcanza os 207 metros, e o Pequeno 141 metros. A zona adoita chamarse simplemente *Y Creuddyn*, sendo o nome galés do commote medieval (unidade administrativa dentro dun *cantref* ) que corresponde aproximadamente á propia península, aínda que algo maior. 

O colexio de educación secundaria galés Ysgol y Creuddyn está situado na península.

Véxase tamén
------------

### Ligazóns externas

* Lugares da península de Creuddyn

Notas
-----

1. ↑  "Creuddyn". *VisionOfBritain.org.uk*.

Coordenadas: 53°19′N 3°48′O﻿ / ﻿53.31, -3.80
|  |  |
| --- | --- |
|  | Este artigo amosa escritos chineses. Sen o soporte axeitado, o texto pode mostrar símbolos sen sentido, coma caixas, marcas e outros. |

**Jia Liyuan** (chinés simplificado: 贾立元; *pinyin*: *Jiǎ Lìyuán*), nado en Chifeng (Mongolia Interior) no 1983, é un investigador en Literatura e escritor chinés de ciencia ficción, máis coñecido co pseudónimo de **Fei Dao** (chinés simplificado: 飞氘; *pinyin*: *Fēi Dāo*).

Traxectoria
-----------

Doutorouse en Literatura pola Universidade de Tsinghua. Con posterioridade adícase á investigación na Universidade Normal de Pequín, antes de regresar como profesor á de Tsinghua, onde en 2017 comeza a impartir un novo curso sobre escritura de ciencia ficción.Na actualidade ocupa un posto de director executivo do Centro de Investigación e Escritura Literaria de Tsinghua.

Obra
----

Fei Dao é autor das coleccións de contos en chinés, traducidas ao inglés, *Innocence and Its Fabrications*, *The Storytelling Robot*, *Chinese Scifi Blockbusters* e *The Long Journey to Death*. Entre as súas obras traducidas con anterioridade atópanse os seus relatos ≪A Story of the End of the World≫ e ≪The Demon's Head≫, publicados en italiano e inglés. Diversos artigos seus, de corte académico sobre o xénero da ciencia ficción, foron publicados en *Science Fiction Studies*, *Literary Review*, *Contemporary Writers Review*, *Suhu* e *Comparative Literature in China*. 

Moitas das historias de Fei Dao están a cabalo entre a fantasía e a ciencia ficción, o autor emprega os elementos das fábulas e do futurismo en paralelo. O relato curto traducido ao español na antoloxía Estrellas Rotas como ≪El robot al que le gustaba contar trolas≫ é unha fábula calviniana que explora o sentido da maravilla nos autómatas.

Notas
-----

1. ↑  Liu, Ken (11 de novembro de 2023). Runas, ed. *Estrellas Rotas*. pp. 225–. ISBN 978-84-9181-924-0.
O **cantón de Schaffhausen**, oficialmente en alemán **Kanton Schaffhausen** (en alemán suízo: Kanton Schafuuse, en francés: Canton de Schaffhouse, en italiano: Canton Sciaffusa, en romanche: Chantun Schaffusa), é o cantón máis setentrional de Suíza e atópase case na súa totalidade ao norte do río Rin. Malia que o seu único idioma oficial sexa o alemán, a lingua coloquial é o dialecto alemánico do alemán suízo oriental, o chamado Schaffhauserdeutsch. O cantón recibe o nome da súa capital e vila máis poboada, Schaffhausen.

Xeografía
---------

Situado ao norte da Confederación Suíza, bordeando Alemaña e apenas enteiramente á beira dereita do Rin, o cantón componse de tres partes: a central, onde se atopa a capital cantonal, Schaffhausen, e que posúe no interior das súas fronteiras o enclave alemán de Büsingen am Hochrhein, a oriental, que contén as comunas de Stein am Rhein e Ramsen e a occidental, formada polas comunas de Buchberg e Rüdlingen. Linda cos cantóns de Zúric e de Turgovia.

O cantón de Schaffhausen culmina no Hagen, unha montaña da cordilleira de Randen, a 912 metros de altitude. O punto máis baixo atópase ás beiras do Rin, en Buchberg, con 344 metros de altitude. Abrangue un territorio de 298,42 km2, o que o converte no sétimo cantón máis pequeno de Suíza.

Notas
-----

1. ↑  "Puntos culminantes dos cantóns suízos.". *Office fédéral de la statistique*. Consultado o 7 de decembro de 2021.

| * v
* c
* e
Cantóns de Suíza |
| --- |
| Bandeira de Suíza | 
* Escudo de Argovia Argovia
* Escudo de Appenzell Interior Appenzell Interior
* Escudo de Appenzell Exterior Appenzell Exterior
* Escudo de Basilea-Campo Basilea-Campo
* Escudo de Basilea-Cidade Basilea-Cidade
* Escudo de Berna Berna
* Escudo de Friburgo Friburgo
* Escudo de Glarus Glarus
* Escudo dos Grisóns Grisóns
* Escudo de Lucerna Lucerna
* Escudo de Neuchâtel Neuchâtel
* Escudo de Nidwalden Nidwalden
* Escudo de Obwalden Obwalden
* Escudo de Sankt Gallen Sankt Gallen
* Escudo de Schaffhausen Schaffhausen
* Escudo de Schwyz Schwyz
* Escudo de Soleura Soleura
* Escudo de Tesino Tesino
* Escudo de Tugovia Turgovia
* Escudo de Uri Uri
* Escudo de Valais Valais
* Escudo de Vaud Vaud
* Escudo de Xenebra Xenebra
* Escudo de Xura Xura
* Escudo de Zug Zug
* Escudo de Zúric Zúric

 | Escudo de Suíza |

|  |  |
| --- | --- |
| Control de autoridades | 
* Wd: Q12697
* WorldCat
* VIAF: 144820199
* BNF: 121970543
* EBID: ID
* GEC: 0061287
* GeoNames: 2658760
* GND: 4051995-8
* GOV: object\_191076
* HDS: 007388
* ISNI: 0000 0001 0944 0916
* LCCN: n81107043
* MusicBrainz: ID
* NKC: ge460406
* OSM: 1696112
* TGN: 7003756

 |
Localización de North West England
O **Noroeste de Inglaterra** (en inglés, **North West England**) é unha das nove rexións de Inglaterra. Comprende os condados de Cumbria, Lancashire, Greater Manchester, Merseyside e Cheshire. Segundo estimacións do 2006 conta cunha poboación de 6.853.200 habitantes distribuídos nunha área de 14.165 quilómetros cadrados, sendo as principais cidades da rexión Manchester e Liverpool. Outras cidades de importancia son Warrington, Blackpool, Bolton, Stockport, Preston, Blackburn, Oldham e Saint Helens.

| * v
* c
* e
Rexións de Inglaterra |
| --- |
| 
* Gran Londres
* Midlands do Leste
* Midlands do Oeste
* Leste de Inglaterra - Nordeste de Inglaterra
* Noroeste de Inglaterra
* Sueste de Inglaterra
* Suroeste de Inglaterra
* Yorkshire e Humber

 | Bandeira de Inglaterra |

|  |  |
| --- | --- |
| Control de autoridades | 
* Wd: Q47967
* WorldCat
* VIAF: 315130999
* EBID: ID
* GeoNames: 2641227
* LCCN: sh90003064
* NKC: ge521203
* OSM: 151261

 |